**Zavod za turizem in kulturo Žirovnica, Žirovnica 14, 4274 ŽIROVNICA**, ki jo zastopa direktor Matjaž Koman, MŠ: 2041014000, DŠ: 43016782, v nadaljevanju: "naročnik"

in

**Zima d.o.o., Žirovnica 59c, 4274 ŽIROVNICA**, ki ga zastopa direktor Zima Dušan, MŠ:
5878756000, DŠ: 76941175, v nadaljevanju: "izvajalec"

skleneta naslednjo

# POGODBO O VZDRŽEVANJU in ODDAJI V NAJEM ELEKTRIČNIH KOLES

1. **člen**

Pogodbeni stranki se dogovorita, da naročnik odda, izvajalec pa sprejme obveznost tekočega vzdrževanja štirih električnih koles EMPRESS in njihovega oddajanja uporabnikom po ceni, ki jo določita naročnik in uporabnik skupaj.

**2. člen**

Izvajalec bo izvajal redno vzdrževanje koles in o napakah na kolesih sporočal naročniku.

**3. člen**

Izvajalec bo opravljal delo po tej pogodbi po potrebi ali po predhodnem naročilu naročnika v času letne sezone, ki traja vsako leto od 1.4. do 30.10.

**4. člen**

Pogodbeni stranki soglašata, da bo vse potrebno orodje vzdrževanje zagotovil izvajalec.

**5. člen**

Izvajalec se obvezuje, da bo vsa pogodbena dela opravljal s skrbnostjo dobrega gospodarja.

**6. člen**

Ocenjena vrednost del za vzdrževanje koles je 120 EUR letno.

Za storitev, ki je predmet te pogodbe, naročnik plača izvajalcu na podlagi mesečno izstavljenega e-računa do 5. v mesecu za izvedene aktivnosti iz 2. člena te pogodbe, naročnik pa se ta znesek obvezuje plačati 30 dni od prejema e-računa na račun št. SI56 0700 0000 0144 523, odprt pri Gorenjski banki d.d., Kranj. Račun se izstavi na podlagi opravljenega dela, ki je razvidno iz:

* Poročila o vzdrževanju električnih koles.

**7. člen**

Izvajalec oddaja kolesa uporabnikom po ceni 5 EUR na uro za eno kolo od česar izvajalec zadrži 3 EUR, 2 EUR pa nameni za vzdrževanje koles. O oddaji vodi izvajalec posebno evidenco. Ob kocu sezone oddaje koles izvajalec sporoči naročniku skupno vrednost oddaje koles. Vkolikor vrednost od oddaje koles v sezoni, ki je namenjena vzdrževanju presega 120 EUR, izvajalec preostanek nakaže na tekoči račun naročnika. Vkolikor vrednost od oddaje koles v sezoni, ki je namenjena vzdrževanju ne presega vrednosti 120 EUR, izvajalec za razliko do 120 EUR izstavi račun naročniku in izvede vsa potrebna vzdrževalna dela.

**8. člen**

Ta pogodba začne veljati, ko jo podpišeta obe pogodbeni stranki in se uporablja od 01.07.2017 do 31.12.2017.

Odpoved katerekoli pogodbene stranke je možna z enomesečnim odpovednim rokom. Pogodbo je možno odpovedati takoj, brez odpovednega roka, v primeru težje kršitve pogodbenih določil. V primeru, da naročnik ne odpove pogodbe do 1. decembra 2017 se šteje, da izvajalec nadaljuje delo tudi v naslednjem letu, za kar se sklene nova pogodba.

**9. člen**

Pogodbena partnerja po tej pogodbi imenujeta svoja predstavnika za izvajanje pogodbenih določil in sicer:

* Za naročnika: Matjaž Koman
* Za izvajalca: Zima Dušan

**10. člen**

Vse morebitne spore iz te pogodbe bosta pogodbeni stranki reševali sporazumno, če pa to ne bo možno, bo o njunem sporu odločalo stvarno pristojno sodišče.

**11. člen**

Ta pogodba je sestavljena v štirih enakih izvodih, od katerih prejme vsaka pogodbena stranka po dva izvoda.

Številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NAROČNIK: IZVAJALEC:**

**Zavod za turizem in kulturo Žirovnica Zima d.o.o.**

**direktor Matjaž Koman direktor Dušan Zima**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_